Erik Andreas Børresen

Erik Andreas Børresen (født 17. september 1785 i Bragernes, død 14. januar 1860 i Drammen) var kjøpmann, trelasthandler og skipsreder på Bragernes. Han var sønn av skipper Lars Børresen og Karen Flor Robsahm og gift med Anne Hermine Schjoldborg, datter av Christian Ancher Schjoldborg. De fikk ikke egne barn, men tok til seg to pleiedøtre. Hans pleiedatter  Sophie Christiane f. Gullichsen ble gift med Jacob Krog Borch (1813–1886). Børresen, som gikk under kallenavnet «kong Erik» i Drammen, etterlot seg en formue på 150 000 spesiedaler som han testamenterte til stiftelser og legater i byen. Blant dem som fikk nyte godt av dette, var en stiftelse for ugifte damer og en oppdragelsesanstalt for fattige, foreldreløse barn. Denne brant i bybrannen i 1866, men ble bygget opp igjen i 1903.pmmen/hauges.gate.100.html Børresen skole, Hauges gate 100 Senere ble den omgjort til barnehjem og etter hvert videreført i Børresen skole, hvor det står en statue av ham fra 1863 laget av Christopher Borch.Om Børresen i Norsk biografisk leksikon Erik Børresen eide gården Børreshaugen i Lier.Om Vestre Linnes hos lier.kommune.no

Børresen ble valgt som tredje representant for Drammen til Stortinget i 1827. Han ble medlem av komiteen for handel og næringsfrihet. Han møtte ikke i 1828, da hans stemmerett var suspendert på grunn av involvering i Hetting-saken. I 1836 ble han valgt som første varamann til Stortinget igjen og i 1845 ble han valgt til tredje representant, men møtte ikke på grunn av sykdom.Tallak Lindstøl: Stortinget og Statsrådet 1814-1914 side 158

 Referanser 

 Eksterne lenker 


Kategori:Norske skipsredere
Kategori:Stortingsrepresentanter 1827–1829
Kategori:Personer fra Drammen kommune
Kategori:Artikler i sjøfart-prosjektet